Aalborg Stiftstidende, 1841-06-24
Fædrelandet. Kjøbenhavn, den 22de Junii. Jgaar Kl. 11. Eftermiddag underrettede Signalflag paa Vagttaarnet om, at Linieskibet, Christian den Ottende, var i Opseiling, og omtrent Kl. 5 ankom det paa Rheden med de Nyformælede. Kl. 8 1/4 om Aftenen toge Deres Majestæter ud til Linieskibet, for at lykønske Deres Kongelige Høiheder. Længere ud paa Aftenen var Linieskibet illumineret, imedens der paa Trekroner brændte Glædesblus, og paa selve Skibet havde det simplere Skibsmandskab erholdt Tilladelse til at opføre et Bal, som bivaanedes af de høie Formælede og de tilstedeværende Gjæster. Jdag Kl. 12 fandt, som iforveien bestemt, Indtoget Sted. Den smukkeste Sommerhimmel udbredte sig over Festen, der havde sammenkaldt en uhyre Menneskemasse: Størstedelen af Kjøbenhavns Befolkning tilligemed en Mængde Fremmede, som i denne Anledning var ankommen til Kjøbenhavn. Fra den yderste Kant af Langelinie og paa alle Steder, hvor Dampskibet kunde sees forbi passere, vrimlede det af Mennesker, men især paa Slotspladsen, om Estraden og Landingsbroen havde Massen concentreret sig og ydede tilligemed det rundtom stationerede Militair et broget Skue. Paa Seilladsen til Landingsbroen, bleve deres kongelige Høiheder, der vare omgivne af deres Sulte, hilsede med et jublende Hurra, og henved Klokken 1 ankom Dampskibet under Commandeur Wulffs Commando til den festligt smykkede Landingsbro, hvor de høie Formælede modtoges af Prinds Ferdinand, Gouverneuren, Prinds Wilhelm, samt af de 36 Mænd og Kbhvns Magistrat, i Spidsen for hvilken Overpræsident Kjerulf holdt en Velkomsttale til Hs. Kgl. Høihed Prindsesse Caroline, der syntes at være meget rørt over den festliModtagelse, der blev hende tildeel, og venligt hilsede den jublende Folkemasse til alle Sider. Derefter gik Toget efter den i Ceremoniellet foreskrevne Orden til Slotsporten, hvor Hs. Majestæt modtog de Nyformælede og førte dem op til Audientssalen. Her traadte Kronprindsen og Kronprindsessen ud paa Altanen og de bleve hilsede af den nedenfor forsamlede Masse med et lydeligt Vivat. Hele Festligheden, havde noget saare Jmposant og vor Kronprindsesse vil sikkert stedse med Glæde mindes den Modtagelse, hun nød i sit nye Fædreland. Ogsaa fra privat Side var der gjort Forberedelser til at forherlige Indtoget. Saaledes vare tvende af Grosserer Jacob Holms udenfor hans Plads beliggende Skibe, forbi hvilke Dampskibet kom, behængte med Flag og særdeles smukt zirede med Blomsterguirlandet. Man har nu allerede begyndt at borttage Estraden paa Slotspladsen, for at de til Couren kjørende Vogne kunne faae Gjennemgang. - Overhovedet er det en sand Festdag idag i Kjøbenhavn; paa de fleste Steder, især paa Østergade, ere Boutikkerne tillukkede, og af de Forberedelser, som man overalt seet, er det at vente, at Jlluminationen iaften vil blive almindelig og smuk. - Det til paa Torsdag berammede Balparce er udsat til Mandag i næste Uge. Studenterfakkeltoget finder Sted imorgen Aften. Jgaar Eftermiddag havde en Deputation fra Universitetet Audients hos Os. Majestæter for at lykønske Allerhøistsamme i Anledning af Formælingen. Deputationen bestod af Universitetets Rector og de fire Facultetets Decaner, Professorerne Conferentsr. Ørsted, Hohlenberg, Scheel, Etatsr. Bang og Sibbern. Deputationens Ordfører, Universitetets Rector, Conferentsraad Ørsted, holdt da følgende Tale: